**Tristețile toate**

*Florinpaun*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Triste-s florile zdrobite între pietre și sicrie,

Trişti suntem şi noi, precum păsările-n colivie.

Așa triste vietăţi, și mari, şi mici, de-o seamă,

Răscolind abisul dup-un sâmbure de flamă.

Triste-s ploile ce cad pe întinderi de ciolane,

Trişti fost-am să fim, cum mugetele reci și-orfane.

Așa triste vietăţi, frumoşi și-urâţi, de-o seamă,

Am crescut între părinți, fără tată, fără mamă.

Triste-s gurile ce râd la difuzor şi la ecrane,

Trişti sunteţi şi voi, precum frunzele-n coroane.

Așa triste creaturi, și tari, şi slabi, de-o seamă,

Străbătând pământul dup-a fericirii scamă.

Triste-s mâinile pustii și aduse la plimbare,

Trişti fost-aţi să fiţi, cum ochii cei din așteptare.

Așa triste creaturi, și răi, și buni, de-o seamă,

Aţi iubit ce v-au cerut, fără dubiu, fără teamă.